Afrotropisaj papagoj

Afrotropisaj papagoj (Psittacinae) aŭ papagoj de Malnova mondo estas subfamilio de veraj papagoj el familio Psittacidae aŭ Papagedoj. Ĝi enhavas 11 speciojn de papagoj en du genroj, inter aliaj tre popularan kaj konatan . Afrotropisaj papagoj troveblas en Subsahara Afriko, sur Madagaskaro kaj apudaj insuloj kaj sur la Arabia duoninsulo.

La du genroj de afrotropisaj papagoj estas tre distingaj. Genro Poicephalus estas genro de mezgrandaj birdoj kun plejparte verdaj plumaroj kaj kapoj de diversaj koloroj; anoj de genro Psittacus estas rimarkeble pli grandaj kaj plejparte hele grizaj kun iomaj ruĝaj areoj ĉe vostoj kaj malsupraj partoj de plumaroj.

Afrotropisaj papagoj, aŭ almenaŭ la griza papago, estis konataj en Eŭropo ekde tempoj de la Romia Imperio.

Malsimile al la neotropisaj papagoj, la grupo de afrotropisaj papagoj estas polifiletika.

 Taksonomio 
La subfamilio Psittacinae de afrotropisaj papagoj kune kun subfamilio Arinae de neotropisaj papagoj formas familion Psittacidae, kiu estas unu el tri familioj en superfamilio de veraj papagoj. Ĉiuj vivantaj specioj en la familio apartenas al du genroj, Psittacus kaj Poicephalus. Ĉi-sube estas tabulo de la vivantaj specioj:
 Bildo  Genro  Specio175pxPsittacus  Psittacus erithacus, griza papago
 Psittacus timneh, Timneh-papago175pxPoicephalus  Poicephalus robustus, Kaba papago
 Poicephalus fuscicollis, Brunkola papago
 Poicephalus fuscicollis fuscicollis (tipa subspecio)
 Poicephalus fuscicollis suahelicus, grizkapa brunakola papago (subspecio)
 Poicephalus gulielmi, Konga papago
 Poicephalus meyeri, Papago de Meyer
 Poicephalus rueppellii, Papago de Rüppell
 Poicephalus cryptoxanthus, Brunkapa papago
 Poicephalus rufiventris, Ruĝaventra papago
 Poicephalus senegalus, Senegala papago
 Poicephalus flavifrons, Flavfrunta papago
 Poicephalus crassus, Njamnjama papago

Krom tiuj ĉi du vivantaj genroj, al la familio ankaŭ apartenas antaŭhistoria formortinta genro Bavaripsitta. Ĝi estis monotipa genro kun unu specio Bavaripsitta ballmanni, konata laŭ fosilioj trovitaj en Nerdlingena Rieso en Bavario, Germanio.

Iam oni ankaŭ inkludis genron Coracopsis (vaza-papagoj) en la subfamilio de afrotropisaj papagoj, sed pli novaj molekulaj esploroj montris ke ĝi apartenas al entute alia familio Psittrichasiidae, kie ili formas sian propran subfamilion Coracopseinae.

 Referencoj 

Kategorio:Papagoj